د پروان ولایت د شینوارو ولسوالۍ د خاک سنګو، قاقشال، صوفی خېل او ملک خېلو د کلیو د تېرې ورځې د سېلاب راوتو له امله په قسمی شکل د زیانمنو شویو ( ١٧) کورنیو ارزیابی (سروې) نن ناوخته پای ته ورسېده! نن سه شنبه د روان ١٤٤٤ سپوږمیزکال د ذې القعدې میاشتې پر ٢٤ مه چې د ۱۴۰٢ لمریزکال د غبرګولی میاشتې له ٢٣ مې نېټې سره سمون لری د پروان ولایت د شینوارو ولسوالۍ د خاک سنګو، قاقشال، صوفی خېل او ملک خېلو د کلیو د تېرې ورځې د سېلاب راوتو له امله په قسمی شکل د زیانمنو شویو ( ١٧) کورنیو یو ورځنۍ ارزیابی (سروې) پای ته ورسېده، دا چې پرون دوشنبه د ماسپښین وروسته د شینوارو ولسوالۍ په مختلفو ساحو کې قوی باران اوورېده چې له امله یې په پورته ذکر شوو کلیو او ساحو کې یو شمېر مسکونی کورونو ته په نسبی ډول زیانونه واوښتل چې نن ورځ د پروان ولایت د افغانی سرې میاشتې نماینده ګۍ ریاست د ښاغلی رٸیس ملا شمس الحق صادق صاحب په هدایت د پېښو پر وړاندې د ځواب ورکونې (BDRT) یو ټیم نوموړو ساحو ته د ارزیابۍ (سروې) په موخه ولاړل چې په نتیجه کې هغه (١٧) سېلاب ځپلې کورنۍ چې کورونه یې په قسمی یا نسبی شکل زیانمن شوی وه، ارزیابی (سروې) یې د Kobo Collect اپلېکېشن له لارې ترسره شوه، ددې ترڅنګ په یادو سیمو کې د عامو خلکو کرنیزو ځمکو، باغونو، د اوبو څاه ګانو او د تګ راتګ لارو ته هم په زیاته اندازه زیان اوښتی وه، سېلاب ځپلیو کورنیو د پروان ولایت د افغانی سرې میاشتې نماینده ګۍ ریاست له ښاغلی رٸیس، کارکوونکو او رضاکارانو مننه وکړه چې پر وخت ساحې ته ورغلل او د زیانمنو خلکو ارزیابی یې ترسره کړه. یاده دې وی چې نوموړو سېلاب ځپلیو کورنیو ته به په نزدې وخت کې د افغانی سرې میاشتې ټولنې له لوری د اضطرار حالت د غیر خوراکی توکو مرسته ووېشل شی. د پروان ولایت سرې میاشتې نماینده ګۍ ریاست د نشراتو مدیریت 07:03 PM 08:56 PM 0:44 08:58 PM 0:52 09:00 PM 0:54